खोहरी में पेड़ पर चढ़ा युवक करंट लगने से झुलसा
भरतपुर/वैर| भेड़-बकरियोंके लिए पत्ते तोड़ने पेड़ पर चढ़ा युवक करंट लगने पर गिरकर घायल हो गया। घायल युवक को एम्बुलेंस 108 की सहायता से अस्पताल में भर्ती कराया गया, जहां से हालत गंभीर होने पर रैफर कर आरबीएम अस्पताल में भर्ती कराया गया है। एम्बुलेंस 108 के ईएमटी तरूण कुमार शर्मा ने बताया कि गुठाकर निवासी 26 वर्षीय राजेन्द्र पुत्र हरीराम जाटव भेड़-बकरियों को चरा रहा था। गांव खोहरी मौरदा के बीच एक पेड़ पर चढ़ कर चारे के लिए टहनियों को काट रहा था। उसी पेड़ पर होकर बिजली के तार गुजर रहे थे। जिनसे छू जाने की वजह से उसे करंट लग गया और वह पेड़ से नीचे गिर कर घायल हो गया।
hin_Deva hin_Deva